# Jurnalul Oficial C 488/2021

| | ISSN 1977-1029 |
| --- | --- |
| Jurnalul Oficial
  al Uniunii Europene | C 488 |
| | |
| Ediţia în limba română | Comunicări şi informări | Anul 646 decembrie 2021 |

ISSN 1977-1029

Jurnalul Oficial

al Uniunii Europene

C 488

Ediţia în limba română

Comunicări şi informări

Anul 646 decembrie 2021

---

| Cuprins | Pagina |
| --- | --- |
| | II   Comunicări |
| | DECLARAȚII COMUNE |
| | Parlamentul EuropeanConsiliuComisia Europeană |
| 2021/C 488/01 | Declarații privind Regulamentul (UE) 2021/2115 al Parlamentului European și al Consiliului din 2 decembrie 2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/2013 și (UE) nr. 1307/2013 | 1 |
| 2021/C 488/02 | Declarații privind Regulamentul (UE) 2021/2116 al Parlamentului European și al Consiliului din 2 decembrie 2021 privind finanțarea, gestionarea și monitorizarea politicii agricole comune și de abrogare a Regulamentului (UE) nr. 1306/2013 | 3 |
| 2021/C 488/03 | Declarații privind Regulamentul (UE) 2021/2117 al Parlamentului European și al Consiliului din 2 decembrie 2021 de modificare a Regulamentului (UE) nr. 1308/2013 de instituire a unei organizări comune a piețelor produselor agricole, a Regulamentului (UE) nr. 1151/2012 privind sistemele din domeniul calității produselor agricole și alimentare, a Regulamentului (UE) nr. 251/2014 privind definirea, descrierea, prezentarea, etichetarea și protejarea indicațiilor geografice ale produselor vitivinicole aromatizate și a Regulamentului (UE) nr. 228/2013 privind măsurile specifice din domeniul agriculturii în favoarea regiunilor ultraperiferice ale Uniunii | 6 |

Cuprins

Pagina

II   Comunicări

DECLARAȚII COMUNE

Parlamentul EuropeanConsiliuComisia Europeană

2021/C 488/01

Declarații privind Regulamentul (UE) 2021/2115 al Parlamentului European și al Consiliului din 2 decembrie 2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/2013 și (UE) nr. 1307/2013

1

2021/C 488/02

Declarații privind Regulamentul (UE) 2021/2116 al Parlamentului European și al Consiliului din 2 decembrie 2021 privind finanțarea, gestionarea și monitorizarea politicii agricole comune și de abrogare a Regulamentului (UE) nr. 1306/2013

3

2021/C 488/03

Declarații privind Regulamentul (UE) 2021/2117 al Parlamentului European și al Consiliului din 2 decembrie 2021 de modificare a Regulamentului (UE) nr. 1308/2013 de instituire a unei organizări comune a piețelor produselor agricole, a Regulamentului (UE) nr. 1151/2012 privind sistemele din domeniul calității produselor agricole și alimentare, a Regulamentului (UE) nr. 251/2014 privind definirea, descrierea, prezentarea, etichetarea și protejarea indicațiilor geografice ale produselor vitivinicole aromatizate și a Regulamentului (UE) nr. 228/2013 privind măsurile specifice din domeniul agriculturii în favoarea regiunilor ultraperiferice ale Uniunii

6

---

| RO | |
| --- | --- |

RO

---

II Comunicări

DECLARAȚII COMUNE

Parlamentul European Consiliu Comisia Europeană

| 6.12.2021 | RO | Jurnalul Oficial al Uniunii Europene | C 488/1 |
| --- | --- | --- | --- |

6.12.2021

RO

Jurnalul Oficial al Uniunii Europene

C 488/1

---

Declarații privind Regulamentul (UE) 2021/2115 al Parlamentului European și al Consiliului din 2 decembrie 2021 de stabilire a normelor privind sprijinul pentru planurile strategice care urmează a fi elaborate de statele membre în cadrul politicii agricole comune (planurile strategice PAC) și finanțate de Fondul european de garantare agricolă (FEGA) și de Fondul european agricol pentru dezvoltare rurală (FEADR) și de abrogare a Regulamentelor (UE) nr. 1305/2013 și (UE) nr. 1307/2013 (1)

(2021/C 488/01)

Declarația Consiliului privind simplificarea PAC

Noul model de performanță ar trebui să permită înlocuirea validării cheltuielilor în funcție de conformitate cu o validare și închidere a cheltuielilor în funcție de performanță, conceperea sistemelor de control și de sancționare revenind statelor membre, în virtutea principiului subsidiarității.

Consiliul solicită ca dispozițiile care urmează să fie emise de Comisie în viitoarele orientări să țină seama pe deplin de raționamentul noului model de performanță. Acestea nu ar trebui să conducă la reintroducerea unor cerințe de conformitate care depășesc domeniul de aplicare definit la articolul 37 din regulamentul orizontal.

În special, acestea ar trebui să ofere un cadru mai bun pentru procedura de stabilire a cuantumurilor care urmează să fie excluse de la finanțarea UE, în conformitate cu programarea actuală, ținând seama de natura încălcării, pentru a se asigura că acestea sunt proporționale cu nivelul daunelor financiare cauzate UE, în special în ceea ce privește impactul anomaliilor legate de condiții. În acest sens, solicităm clarificarea suplimentară a definiției deficiențelor grave din sistemele de guvernanță. O deficiență poate fi detectată atunci când se evaluează funcționarea organelor de guvernanță și cerințele de bază ale Uniunii, inclusiv sistemele de raportare. Acest lucru poate fi realizat printr-o analiză a sistemului de control intern, inclusiv prin testarea conformității. Corecțiile financiare ar trebui să se limiteze la scenarii în care sunt detectate deficiențe sistematice grave ale sistemelor de guvernanță. Cuantumul care urmează să fie exclus ar trebui să fie legat de suma plătită necuvenit sau de sancțiunile administrative care ar fi fost aplicate. Utilizarea corecțiilor forfetare ar trebui să se limiteze la cazurile în care este imposibil să se calculeze suma exactă plătită necuvenit.

În plus, va trebui ca orientările să prevadă că verificările așteptate din partea organismelor de certificare sunt limitate, în ceea ce privește evaluarea sistemelor de guvernanță, la gestionarea normelor Uniunii de către aceste sisteme, fără a o extinde la condițiile de eligibilitate a beneficiarilor individuali prevăzute în planurile strategice PAC.

Consiliul solicită Comisiei să se asigure, în conformitate cu obiectivele anunțate, că noul model de performanță nu conduce la o creștere semnificativă a sarcinii pentru statele membre, ci mai degrabă la o simplificare generală, garantând în același timp protecția intereselor financiare ale Uniunii, în special prin procedura de aprobare a planurilor strategice PAC și prin punerea în aplicare a articolului 59 din regulamentul orizontal. De asemenea, Consiliul solicită Comisiei să nu anuleze câștigurile administrative rezultate din introducerea noului model de performanță, solicitând raportări suplimentare pentru monitorizare și evaluare.

Declarație comună a Parlamentului European și a Consiliului referitoare la dimensiunea socială a politicii agricole comune

Parlamentul European și Consiliul invită Comisia să monitorizeze, prin intermediul unui studiu care urmează să fie realizat la doi ani după primii doi ani de aplicare a condiționalității sociale de către toate statele membre, impactul mecanismului asupra condițiilor de muncă ale lucrătorilor și asupra funcționării sistemului de sancțiuni și, după caz, să prezinte propuneri pentru a consolida dimensiunea socială a PAC.

Până în 2025, Comisia va evalua posibilitatea de a include în anexa XX articolul 7 alineatul (1) din Regulamentul (UE) nr. 492/2011 al Parlamentului European și al Consiliului (2) privind libera circulație a lucrătorilor și, după caz, va prezenta propuneri în acest sens.

Declarația Comisiei privind posibilitatea Belgiei de a prezenta două planuri strategice PAC

Având în vedere dispozițiile articolului 104 din Regulamentul privind planurile strategice PAC convenite de colegiuitori și luând în considerare cadrul constituțional specific al Belgiei, Comisia confirmă că va accepta ca Belgia să prezinte câte un plan strategic PAC pentru fiecare dintre entitățile sale federate relevante. Acest lucru nu afectează și nu modifică obligațiile legale ale Belgiei în temeiul Regulamentului privind planurile strategice PAC.

Declarația Parlamentului European privind rolul Consiliului European în ceea ce privește elementele legislative ale politicii agricole comune

Parlamentul European regretă că Consiliul European a luat, în concluziile sale din 21 iulie 2020, decizii cu privire la elemente legislative ale politicii agricole comune care, conform tratatelor, ar fi trebuit să fie decise în cadrul procedurii legislative ordinare. Parlamentul European consideră că aceste decizii preventive unilaterale sunt inacceptabile și că aduc atingere drepturilor Parlamentului European de a acționa pe picior de egalitate cu Consiliul, în calitate de colegiuitor.

Parlamentul European regretă, prin urmare, că Consiliul nu a fost dispus să inițieze negocieri semnificative cu Parlamentul European cu privire la aceste elemente, pe motiv că acestea fuseseră deja decise de Consiliul European.

În special, Parlamentul European ia act de faptul că Consiliul nu a inițiat negocieri semnificative cu privire la dispozițiile privind plafonarea și degresivitatea prevăzute la articolul 17 și cu privire la flexibilitatea dintre alocările pentru plăți directe și alocările FEADR prevăzute la articolul 96 și consideră că rezultatul negocierilor privind articolele respective este nesatisfăcător.

Parlamentul European regretă profund abordarea Consiliului și consideră că ea subminează buna funcționare a procedurii legislative ordinare. Prin urmare, Parlamentul European insistă asupra faptului că acest lucru nu ar trebui să se reproducă în nicio negociere viitoare din cadrul procedurii legislative ordinare.

---

(1)  JO L 435, 6.12.2021, p. 1.

(2)  Regulamentul (UE) nr. 492/2011 al Parlamentului European și al Consiliului din 5 aprilie 2011 privind libera circulație a lucrătorilor în cadrul Uniunii (JO L 141, 27.5.2011, p. 1).

---

| 6.12.2021 | RO | Jurnalul Oficial al Uniunii Europene | C 488/3 |
| --- | --- | --- | --- |

6.12.2021

RO

Jurnalul Oficial al Uniunii Europene

C 488/3

---

Declarații privind Regulamentul (UE) 2021/2116 al Parlamentului European și al Consiliului din 2 decembrie 2021 privind finanțarea, gestionarea și monitorizarea politicii agricole comune și de abrogare a Regulamentului (UE) nr. 1306/2013 (1)

(2021/C 488/02)

Declarația Consiliului privind simplificarea PAC

Noul model de performanță ar trebui să permită înlocuirea validării cheltuielilor în funcție de conformitate cu o validare și închidere a cheltuielilor în funcție de performanță, conceperea sistemelor de control și de sancționare revenind statelor membre, în virtutea principiului subsidiarității.

Consiliul solicită ca dispozițiile care urmează să fie emise de Comisie în viitoarele orientări să țină seama pe deplin de raționamentul noului model de performanță. Acestea nu ar trebui să conducă la reintroducerea unor cerințe de conformitate care depășesc domeniul de aplicare definit la articolul 37 din regulamentul orizontal.

În special, acestea ar trebui să ofere un cadru mai bun pentru procedura de stabilire a cuantumurilor care urmează să fie excluse de la finanțarea UE, în conformitate cu programarea actuală, ținând seama de natura încălcării, pentru a se asigura că acestea sunt proporționale cu nivelul daunelor financiare cauzate UE, în special în ceea ce privește impactul anomaliilor legate de condiții. În acest sens, solicităm clarificarea suplimentară a definiției deficiențelor grave din sistemele de guvernanță. O deficiență poate fi detectată atunci când se evaluează funcționarea organelor de guvernanță și cerințele de bază ale Uniunii, inclusiv sistemele de raportare. Acest lucru poate fi realizat printr-o analiză a sistemului de control intern, inclusiv prin testarea conformității. Corecțiile financiare ar trebui să se limiteze la scenarii în care sunt detectate deficiențe sistematice grave ale sistemelor de guvernanță. Cuantumul care urmează să fie exclus ar trebui să fie legat de suma plătită necuvenit sau de sancțiunile administrative care ar fi fost aplicate. Utilizarea corecțiilor forfetare ar trebui să se limiteze la cazurile în care este imposibil să se calculeze suma exactă plătită necuvenit.

În plus, va trebui ca orientările să prevadă că verificările așteptate din partea organismelor de certificare sunt limitate, în ceea ce privește evaluarea sistemelor de guvernanță, la gestionarea normelor Uniunii de către aceste sisteme, fără a o extinde la condițiile de eligibilitate a beneficiarilor individuali prevăzute în planurile strategice PAC.

Consiliul solicită Comisiei să se asigure, în conformitate cu obiectivele anunțate, că noul model de performanță nu conduce la o creștere semnificativă a sarcinii pentru statele membre, ci mai degrabă la o simplificare generală, garantând în același timp protecția intereselor financiare ale Uniunii, în special prin procedura de aprobare a planurilor strategice PAC și prin punerea în aplicare a articolului 59 din regulamentul orizontal. De asemenea, Consiliul solicită Comisiei să nu anuleze câștigurile administrative rezultate din introducerea noului model de performanță, solicitând raportări suplimentare pentru monitorizare și evaluare.

Declarația comună a Parlamentului European, a Consiliului și a Comisiei privind noi măsuri de protecție a bugetului Uniunii împotriva fraudei și a neregulilor, prin impunerea aplicării generalizate a unui instrument unic de extragere a datelor în cadrul politicii agricole comune

Consiliul și Parlamentul European se angajează să examineze o propunere privind utilizarea obligatorie a unui instrument de extragere a datelor în statele membre, în urma raportului Comisiei pentru 2025 în care se evaluează utilizarea instrumentului unic de extragere a datelor și interoperabilitatea sa în vederea utilizării sale generalizate de către statele membre.

Declarația Comisiei privind organismele de certificare în cadrul politicii agricole comune

Comisia ia act de introducerea noului considerent 13 în Regulamentul (UE) 2021/2116 al Parlamentului European și al Consiliului privind finanțarea, gestionarea și monitorizarea politicii agricole comune cu privire la comunicarea informațiilor referitoare la organismele de certificare desemnate. Comisia primește informații de la statele membre cu privire la desemnarea organismelor de certificare publice și private și ține un registru actualizat al acestor organisme în scopul monitorizării. Comisia reamintește angajamentul său de a comunica anual Parlamentului lista organismelor de certificare desemnate.

Declarația Comisiei privind dezangajările FEADR în cadrul politicii agricole comune

Comisia confirmă că, în cazul în care există un risc de dezangajare a fondurilor FEADR, serviciile relevante ale Comisiei trimit o scrisoare autorităților statelor membre pentru a le alerta cu privire la riscul respectiv, cu suficient timp înainte de termenul aplicabil pentru dezangajarea automată. Scopul respectivei scrisori este de a încuraja o creștere a absorbției fondurilor FEADR și de a analiza împreună cu statele membre ce se poate face în acest sens.

Comisia depune eforturi pentru a evita dezangajările și în cazul în care se aplică circumstanțe specifice. În acest scop, se vor aplica integral normele relevante prevăzute în Regulamentul (UE) 2021/2116 al Parlamentului European și al Consiliului privind finanțarea, gestionarea și monitorizarea politicii agricole comune pentru întreruperea perioadei de dezangajare în cazul procedurilor judiciare în curs sau al căilor de atac administrative. În plus, va fi respectată pe deplin, în special, regula de a nu aplica dezangajări în cazul în care angajamentele bugetare nu au fost utilizate din motive de forță majoră care afectează în mod grav punerea în aplicare a planurilor strategice PAC.

Declarația Comisiei privind corelarea delegărilor de competență în cadrul politicii agricole comune

Comisia reamintește angajamentul său de a respecta Acordul interinstituțional din 13 aprilie 2016 privind o mai bună legiferare. Punctul 31 din respectivul acord prevede că delegările de competență pot fi corelate în cazul în care Comisia oferă justificări obiective bazate pe o legătură de fond între două sau mai multe delegări de competență cuprinse într-un singur act legislativ. Consultările din timpul pregătirii actelor delegate au de asemenea rolul de a evidenția delegările de competență despre care se consideră că au o legătură de fond.

Declarația Comisiei privind măsurile suplimentare de protejare a bugetului UE împotriva fraudei și a neregulilor prin impunerea utilizării obligatorii a unui instrument unic de extragere a datelor furnizat de Comisie

În temeiul punctelor 30-33 din Acordul interinstituțional dintre Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară, precum și privind noile resurse proprii, inclusiv o foaie de parcurs în vederea introducerii de noi resurse proprii, Comisia are obligația să pună la dispoziție un sistem de informare și de monitorizare integrat și interoperabil, care să includă un instrument unic de extragere a datelor și de evaluare a riscurilor, pentru a evalua și a analiza datele necesare în vederea unei aplicări generalizate de către statele membre. În plus, cele trei instituții au convenit să coopereze în mod loial, în cursul procedurii legislative referitoare la actele de bază relevante, pentru a asigura reflectarea în practică a concluziilor Consiliului European din iulie 2020 cu privire la acest element.

Comisia salută noile dispoziții care introduc obligația Comisiei de a pune la dispoziție un instrument unic de extragere a datelor și cerința privind publicarea grupurilor de la articolele din Regulamentul orizontal; cu toate acestea, abordarea convenită de colegiuitori pentru PAC nu reflectă în mod adecvat ambiția și spiritul dorite ale Acordului interinstituțional. Cu toate acestea, Comisia observă că, la fel ca în cazul acordului pentru Regulamentul privind dispozițiile comune, utilizarea instrumentului de către statele membre nu este obligatorie. Prin urmare, în conformitate cu declarația Comisiei privind acordul la care au ajuns colegiuitorii în Regulamentul privind dispozițiile comune, Comisia consideră că acordul la care au ajuns colegiuitorii pentru PAC în temeiul articolului 59 alineatul (2) (Protecția intereselor financiare ale Uniunii) privind utilizarea unui instrument unic de extragere a datelor și colectarea și publicarea datelor privind grupurile de la articolul 98 (Transparență) nu îmbunătățește în mod suficient protecția bugetului Uniunii împotriva fraudei și a neregulilor pentru a asigura controale eficiente privind conflictele de interese, neregulile, problemele legate de dubla finanțare și utilizarea abuzivă a fondurilor în scopuri infracționale. Prin urmare, Comisia salută, de asemenea, Declarația comună a celor trei instituții privind instrumentul unic de extragere a datelor.

Declarația comună a Parlamentului European și a Comisiei privind monitorizarea anuală a performanței în cadrul politicii agricole comune

Parlamentul European și Comisia reamintesc că, având în vedere noul model de performanță și cadrul de performanță care urmează să fie stabilit în cadrul politicii agricole comune (PAC) pentru perioada 2023-2027, rapoartele anuale de performanță, monitorizarea anuală și evaluarea bienală a performanței sunt deosebit de importante pentru a susține ambițiile stabilite în planurile strategice ale PAC.

În acest context, Parlamentul European și Comisia sunt de acord că este necesar ca Comisia să raporteze anual Parlamentului European, în cadrul Comisiei pentru agricultură și dezvoltare rurală, cu privire la progresele înregistrate în ceea ce privește monitorizarea anuală a performanței.

Declarația Parlamentului European privind punerea în aplicare a politicii agricole comune și transparența

Noul cadru juridic al politicii agricole comune (PAC) prevede o flexibilitate sporită pentru statele membre în ceea ce privește elaborarea și punerea în aplicare a planurilor strategice naționale (PSN). Acest lucru permite o adaptare la nevoile locale, asigurând în același timp respectarea de către beneficiarii finali a condițiilor generale de eligibilitate. Noul model de performanță, care introduce o abordare bazată pe performanță, include, de asemenea, un transfer semnificativ de responsabilitate de la nivelul Uniunii către administrațiile naționale în ceea ce privește gestionarea și controlul fondurilor agricole ale Uniunii.

Parlamentul European consideră că acordul interinstituțional la care au ajuns colegiuitorii conține garanțiile necesare pentru a preveni riscurile identificate pentru punerea în aplicare corectă a PSN ale statelor membre aprobate de Comisie. Parlamentul European va monitoriza îndeaproape punerea în aplicare de către statele membre a PSN aprobate de Comisie și își va exercita pe deplin rolul de supraveghere a activității Comisiei, acordat în temeiul tratatelor și definit în regulamentele PAC.

Parlamentul European consideră că Regulamentul (UE) 2021/2116 al Parlamentului European și al Consiliului privind finanțarea, gestionarea și monitorizarea politicii agricole comune asigură protecția eficace a intereselor financiare ale Uniunii, inclusiv colectarea și publicarea de date privind grupurile care asigură controale eficiente cu privire la conflictele de interese, nereguli, problemele legate de dubla finanțare și utilizarea abuzivă a fondurilor în scopuri infracționale. În vederea utilizării unui instrument unic de extragere a datelor în statele membre, Parlamentul European salută angajamentul de a examina o propunere privind utilizarea obligatorie a acestuia în toate statele membre, în urma raportului Comisiei, care urmează să fie finalizat până în 2025, evaluând utilizarea și interoperabilitatea acestuia.

---

(1)  JO L 435, 6.12.2021, p. 187.

---

| 6.12.2021 | RO | Jurnalul Oficial al Uniunii Europene | C 488/6 |
| --- | --- | --- | --- |

6.12.2021

RO

Jurnalul Oficial al Uniunii Europene

C 488/6

---

Declarații privind Regulamentul (UE) 2021/2117 al Parlamentului European și al Consiliului din 2 decembrie 2021 de modificare a Regulamentului (UE) nr. 1308/2013 de instituire a unei organizări comune a piețelor produselor agricole, a Regulamentului (UE) nr. 1151/2012 privind sistemele din domeniul calității produselor agricole și alimentare, a Regulamentului (UE) nr. 251/2014 privind definirea, descrierea, prezentarea, etichetarea și protejarea indicațiilor geografice ale produselor vitivinicole aromatizate și a Regulamentului (UE) nr. 228/2013 privind măsurile specifice din domeniul agriculturii în favoarea regiunilor ultraperiferice ale Uniunii (1)

(2021/C 488/03)

Declarația comună a Parlamentului European, a Consiliului și a Comisiei privind angajamentul proactiv la nivel multilateral în ceea ce privește aplicarea standardelor UE în materie de sănătate și de mediu în cazul produselor agricole importate

Parlamentul European, Consiliul și Comisia recunosc că este nevoie să se atingă o mai mare coerență între standardele de sănătate și de mediu care se aplică produselor agricole din Uniunea Europeană și cele care se aplică produselor agricole importate, în conformitate cu normele comerțului internațional. Pentru a aborda aspectele legate de dezvoltarea sustenabilă, în special schimbările climatice și declinul biodiversității, care reprezintă aspecte de interes global, precum și pentru a răspunde așteptărilor cetățenilor în ceea ce privește alimentele de calitate superioară și mai sustenabile, Uniunea Europeană a crescut în ultimii ani constant aceste standarde. Pactul verde european și strategiile sale sectoriale, inclusiv Comunicarea Comisiei intitulată Strategia „De la fermă la consumator”, se străduiesc să atingă acest obiectiv și vor duce la o ameliorare și mai mare a acestor standarde aplicate în UE, inclusiv, dacă este cazul, pentru produsele importate.

Parlamentul European, Consiliul și Comisia recunosc că este necesară implicarea proactivă la nivel multilateral în creșterea nivelului de ambiție în ceea ce privește obiectivele internaționale de mediu atunci când se aplică și îmbunătățesc normele comerțului internațional. După cum se menționează în Comunicarea Comisiei privind revizuirea politicii comerciale, este, de asemenea, oportun ca Uniunea Europeană, în anumite circumstanțe, așa cum sunt definite de normele OMC, să solicite ca produsele agricole importate să respecte anumite cerințe de producție, astfel încât să asigure eficacitatea standardelor de sănătate, de bunăstare a animalelor și de mediu care se aplică produselor agricole din Uniunea Europeană și să contribuie la realizarea integrală a comunicării privind Pactul verde european și Strategia „De la fermă la consumator”. Având în vedere importanța pieței sale în comerțul internațional, Uniunea Europeană își poate folosi poziția importantă pentru a ridica standardele de sănătate și de mediu la nivel mondial, contribuind astfel la realizarea obiectivelor internaționale în materie de mediu, cum ar fi cele ale Acordului de la Paris.

Parlamentul European, Consiliul și Comisia salută abordarea mai largă prezentată în cadrul revizuirii politicii comerciale, privind necesitatea unei implicări sporite la nivel multilateral pentru a aborda aspecte-cheie, cum ar fi stocurile strategice, în special deoarece alimentele reprezintă un bun esențial. Îmbunătățirea securității alimentare la nivel mondial presupune reducerea instabilității piețelor agricole printr-o cooperare mai strânsă la nivel multilateral, mergând dincolo de reducerea denaturărilor pieței, ceea ce reprezintă un factor necesar, dar nu suficient pentru stabilizarea piețelor internaționale.

Declarația comună a Parlamentului European, a Consiliului și a Comisiei cu privire la dispozițiile OCP referitoare la sectorul zahărului din UE

Parlamentul European, Consiliul și Comisia recunosc dificultățile cu care se confruntă sectorul zahărului după eliminarea cotelor de zahăr în octombrie 2017, caracterizate de instabilitate pe piețele internaționale, stagnarea consumului și scăderea producției de sfeclă de zahăr și de zahăr. Această situație reprezintă o sursă de îngrijorare pentru sectorul zahărului din UE.

Situația actuală a sectorului și strategiile sale de adaptare vor fi evaluate în detaliu în cadrul unui studiu care urmează să fie prezentat în toamna anului 2021. Studiul va analiza instrumentele de politică europene și naționale disponibile pentru sectorul zahărului, rolul sectorului privat și, respectiv, al instituțiilor publice în formularea unui răspuns la riscurile majore care afectează sectorul și va identifica posibile strategii de îmbunătățire a rezilienței sectorului european al zahărului.

Parlamentul European, Consiliul și Comisia vor lua în considerare orice evoluții viitoare adecvate ale politicilor în lumina principalelor constatări și concluzii formulate în contextul acestui studiu. Aceste evoluții viitoare ale politicilor ar putea include orice inițiative relevante în materie de reglementare și de altă natură legate de instrumentele de gestionare a pieței și a crizelor, de transparența pieței în lanțul de aprovizionare cu zahăr, de relațiile contractuale dintre cultivatori și producătorii de zahăr, de comerțul internațional și de evoluția bioeconomiei.

Declarația comună a Parlamentului European și a Consiliului privind aplicarea standardelor UE în materie de sănătate și de mediu în cazul produselor agricole importate

Parlamentul European și Consiliul invită Comisia să prezinte, cel târziu în iunie 2022, un raport care să conțină o evaluare a justificării și a fezabilității juridice a aplicării standardelor UE în materie de sănătate și de mediu (inclusiv standardele privind calitatea vieții animalelor, precum și procesele și metodele de producție) în cazul produselor agricole și agroalimentare importate, și să identifice inițiativele concrete pentru a asigura o mai bună coerență în aplicarea acestora, în conformitate cu normele OMC. Raportul respectiv ar trebui să acopere toate domeniile de politică publică relevante, inclusiv – dar fără a se limita la – politica agricolă comună, politica de sănătate și siguranță alimentară, politica de mediu și politica comercială comună.

Declarația Comisiei cu privire la revizuirea toleranțelor la import și a limitelor maxime de reziduuri prevăzute în Codex (LMR)

Comisia Europeană va continua să se asigure că, în urma unei evaluări minuțioase a informațiilor științifice disponibile pentru substanțele active fie în contextul procedurilor în temeiul Regulamentului (CE) nr. 1107/2009 al Parlamentului European și al Consiliului (2), fie în contextul procedurilor în temeiul Regulamentului (CE) nr. 396/2005 al Parlamentului European și al Consiliului (3) și în conformitate cu normele OMC, toleranțele la import și limitele maxime de reziduuri prevăzute în Codex (CXL-uri) sunt evaluate și revizuite pentru substanțele active care nu sunt sau nu mai sunt aprobate în UE, astfel încât niciun fel de reziduuri din alimente sau hrană pentru animale să nu prezinte vreun risc pentru consumatori. Pe lângă aspectele legate de sănătate și de bunele practici agricole avute în vedere în prezent, Comisia va lua în considerare, de asemenea, preocupările în ceea ce privește mediul cu caracter global în conformitate cu normele OMC atunci când evaluează cererile de toleranță la import sau când revizuiește toleranțele la import pentru substanțele active care nu mai sunt aprobate în UE. Prezentarea de către Comisie a propunerii de cadru legislativ pentru sisteme alimentare sustenabile va reprezenta un pas extrem de important în plus în direcția realizării acestui obiectiv ambițios, în concordanță cu obiectivele Pactului verde.

Declarația Comisiei cu privire la etichetarea nutrițională a vinului și a produselor vitivinicole aromatizate și la specificarea pe etichetă a ingredientelor acestora

Comisia consideră că produsele conținând maximum 1,2 % alcool din volum ar trebui să fie în continuare reglementate de Regulamentul ICPA și își rezervă dreptul de a reveni la cadrul juridic aplicabil etichetării vinurilor în contextul viitoarei inițiative referitoare la etichetarea tuturor băuturilor alcoolice din cadrul Planului european de luptă împotriva cancerului.

Comisia consideră totodată că actualul text de compromis cu privire la etichetarea vinului și a produselor vitivinicole aromatizate în ceea ce privește lista ingredientelor și declarația nutrițională nu poate fi considerat a crea un precedent pentru o propunere legislativă viitoare și negocierea acesteia și își rezervă drepturile de a alinia cerințele de etichetare referitoare la toate vinurile la Planul european de luptă împotriva cancerului.

---

(1)  JO L 435, 6.12.2021, p. 262.

(2)  Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (JO L 309, 24.11.2009, p. 1).

(3)  Regulamentul (CE) nr. 396/2005 al Parlamentului European și al Consiliului din 23 februarie 2005 privind conținuturile maxime aplicabile reziduurilor de pesticide din sau de pe produse alimentare și hrana de origine vegetală și animală pentru animale și de modificare a Directivei 91/414/CEE (JO L 70, 16.3.2005, p. 1).

---